VGI พุ่ง 3% ลุ้นกำไรปีนี้-ปีหน้าโตกระฉูด หลังยอดใช้สื่อพุ่ง-รับรู้ส่วนแบ่งกำไร “Kerry”
VGI พุ่ง 3% เล็งกำไรปีนี้-ปีหน้าโตพุ่งหลังรับรู้ส่วนแบ่งกำไร "Kerry" ในไตรมาส 2 ล่าสุด ณ เวลา 10.27 น. อยู่ที่ระดับ 8.05 บาท ปรับตัวขึ้น 0.25 บาท หรือ 3.21% สูงสุดที่ระดับ 8.10 บาท ต่ำสุดที่ระดับ 7.95 บาท ด้วยมูลค่าซื้อขาย 109.55 ล้านบาท
13 ก.ย. 2561

ผู้สื่อข่าวรายงานว่า ราคาหุ้นบริษัท วี จี ไอ โกลบอล มีเดีย จำกัด (มหาชน) หรือ VGI ล่าสุด ณ เวลา 10.27 น. อยู่ที่ระดับ 8.05 บาท ปรับตัวขึ้น 0.25 บาท หรือ 3.21% สูงสุดที่ระดับ 8.10 บาท ต่ำสุดที่ระดับ 7.95 บาท ด้วยมูลค่าซื้อขาย 109.55 ล้านบาท

ด้าน บล.เออีซี ระบุในบทวิเคราะห์แนะ”ซื้อ”หุ้น บมจ.วี จี ไอ โกลบอล มีเดีย (VGI) ให้ราคาเป้าหมาย 8.3 บาท/หุ้น งวดปี 61/62 คาด VGI จะมีกำไรสุทธิ 1,369 ล้านบาท เติบโต 61.8% จากปีก่อน และโตต่อ 37.8% จากปีก่อนในปี 62/63 จากอัตราใช้สื่อที่เพิ่มขึ้น และการบริหารค่าใช้จ่ายที่มีประสิทธิภาพมากขึ้น
นอกจากนี้ คาดตั้งแต่ช่วงไตรมาส 2 ปี 61/62 (สิ้นสุด ก.ย.61) VGI จะเริ่มรับรู้ส่วนแบ่งกำไรจากเงินลงทุนใน Kerry Express (KETH) ที่ถือหุ้นอยู่ 23% (ธุรกรรมการเข้าซื้อหุ้น KETH เสร็จสิ้นวันที่ 20 ก.ค. 61)
ทั้งนี้ VGI ประกาศผลประกอบการไตรมาส 1 งวดปี 61/62 (สิ้นสุดมิ.ย.61) มีกำไรสุทธิ 261.33 ล้านบาท กำไรสุทธิต่อหุ้น 0.036 บาท เทียบกับช่วงเดียวกันของปีก่อนที่มีกำไรสุทธิ 174.95 ล้านบาท กำไรสุทธิต่อหุ้น 0.026 บาท